ಗ್ರಾಮದಲ್ಲಿ ಉದ್ವಿಗ್ನ ಪರಸ್ಥಿತಿ: ಸ್ಥಳೀಯರನ್ನ ಚದುರಿಸಲು ಪೊಲೀಸ್ ಲಾಠಿಚಾರ್ಜ್ ಕೊಪ್ಪಳ,ಅ,21ಹಿ.ಸ :ಕುಷ್ಟಗಿ ತಾಲೂಕಿನ ದೋಟಿಹಾಳ ಗ್ರಾಮದ ಶ್ರೀ ಶುಕಮುನಿ ಆರಾಧನಾ ಮಹೋತ್ಸವದ ಅಡ್ಡಪಲ್ಲಕ್ಕಿ ಪ್ರದಕ್ಷಿಣೆಯ ಸರಳವಾಗಿ ಆಚರಣೆಯನ್ನ ಧಿಕ್ಕರಿಸಿ ದೇವಸ್ಥಾನದ ಶಟರ್ಸ್ ಧ್ವಂಸಗೊಳಿಸಿರುವ ಘಟನೆ ನಡೆದಿದೆ. ಕೋವಿಡ್19 ಹಿನ್ನೆಲೆಯಲ್ಲಿ ಆರಾಧನಾ ಮಹೋತ್ಸವವನ್ನು ನಿಷೇಧಿಸಲಾಗಿತ್ತು. ಅದರೆ, ನಡೆದಬಂದ ಸಂಪ್ರದಾಯವನ್ನು ಕೈಬಿಡಬಾರದು ಎನ್ನುವ ಕಾರಣದಿಂದ ಸರಳವಾಗಿ ಆಚರಿಸಲು ನಿರ್ಧರ ಮಾಡಲಾಯತ್ತು. ಆದರೆ, ಅಡ್ಡಪಲ್ಲಕ್ಕಿ ವೇಳೆಯಲ್ಲಿ ಭಕ್ತರು ಕಬ್ಬಿಣದ ಶಟರ್ ಪುಡಿಗಟ್ಟಿ ಗೊಂದಲದ ಪರಿಸ್ಥಿತಿ ನಿರ್ಮಾಣ ಮಾಡಿದ್ದಾರೆ. ಈ ವೇಳೆ ಕೆಲವರು ದಾಂಧಲೆ ಮಾಡಿದ್ದರಿಂದ ಪರಿಸ್ಥಿತಿ ಅರಿತ ತಹಶೀಲ್ದಾರ್ ಎಂ.ಸಿದ್ದೇಶ ಮತ್ತು ಸಿಪಿಐ ಚಂದ್ರಶೇಖರ ಘಟನಾ ಸ್ಥಳಕ್ಕೆ ಆಗಮಿಸಿದ್ದಾರೆ. ಅಡ್ಡಪಲ್ಲಕ್ಕಿ ವಶಕ್ಕೆ ತೆಗೆದುಕೊಳ್ಳಲು ಬಂದಾಗ ಅಡ್ಡಪಲ್ಲಕ್ಕಿಯನ್ನು ಸಿಪಿಐ ವಾಹನಕ್ಕೆ ಡಿಕ್ಕಿ ಹೊಡೆಸಿದ್ದಾರೆ.ಇದೇ ಸಂದರ್ಭದಲ್ಲಿ ಉದ್ರಿಕಗೊಂಡ ಜನರನ್ನು ಚದುರಿಸಲು ಪೊಲೀಸರು ಲಾಠಿಚಾರ್ಜ್ ಮಾಡಿದ್ದಾರೆ. ಗ್ರಾಮದಲ್ಲಿ ಉದ್ವಿಗ್ನ ಪರಸ್ಥಿತಿ ನಿರ್ಮಾಣವಾಗಿದ್ದು ಪೊಲೀಸರು ಪರಿಸ್ಥಿತಿಯನ್ನು ನಿಯಂತ್ರಿಸಲು ಯತ್ನಿಸಿದಾಗ ಪೊಲೀಸರ ಮೇಲೆ ಕಲ್ಲು ತೂರಟಾ ಮಾಡಿದ್ದಾರೆ. ಹಿಂದುಸ್ತಾನ ಸಮಾಚಾರವಿ.ಪಿಎಮ್.ಎಸ್ಯ.ಮ